ΟΜΟΣΠΟΝΔΙΑ ΔΙΟΙΚΗΤΙΚΟΥ ΠΡΟΣΩΠΙΚΟΥ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ
Διεύθυνση: Πάντειο Πανεπιστήμιο
Λεωφ. Συγγρού 136 – Αθήνα Τ.Κ.: 17671
Τηλέφωνα Προέδρου: 6948201440, 2310995206
e-mail: savaspap@edlit.auth.gr
Fax: 2310996772
Τηλέφωνα Γ.Γραμματέα: 6974512598 – 2105294918
e-mail: niki.chronopoulou@gmail.com

 (Ο.Δ.Π.Τ.Ε.)
ΚΑΤΑΓΓΕΛΙΑ - ΨΗΦΙΣΜΑ
Στις 13 Μαρτίου 2018 δικάζονται στο Ζ’ Μονομελές Πλημμελειοδικείο Αθηνών οι Αθηνά Αλεξανδρή και Βανέσσα Πεντογάλου, εργαζόμενοι στο Εθνικό και Καποδιστριακό Πανεπιστήμιο Αθηνών και ο Παναγιώτης Σωτήρης, διδάσκων στο ΕΑΠ, πρώην μέλος της Εκτελεστικής Γραμματείας της ΠΟΣΔΕΠ. Για τα γεγονότα της ίδιας περιόδου δικάζεται και ο τότε φοιτητής του ΕΚΠΑ Χρήστος Ξαγοράρης, στις 29/3/2018 στο Θ Πλημμελειοδικείο Αθηνών. Κατηγορούνται ότι «υποχρέωσαν διά της βίας τον τέως Πρύτανη Θ. Φορτσάκη «να παραμείνει παρά τη θέλησή του, για βραχύ χρονικό διάστημα, εντός της αίθουσας όπου επρόκειτο να διεξαχθεί η συνεδρίαση της Συγκλήτου της 30/10/2014, καθώς με το σώμα τους έφραζαν την πόρτα και στη συνέχεια κλείδωσαν αυτή, εξαναγκάζοντάς τον με αυτόν τον τρόπο να παραμείνει, ακουσίως, περιορισμένος για βραχύ χρονικό διάστημα, με αποτέλεσμα να στερηθεί κατά το χρόνο αυτό, χωρίς τη θέλησή του, την ελευθερία της κίνησης».
Επί της ουσίας, κατηγορούνται για την συμμετοχή τους, μαζί με φοιτητές και άλλους εργαζόμενους, στην κινητοποίηση – παρέμβαση στην συνεδρίαση της Συγκλήτου της 30/10/2014 που αποφάσισαν τα συλλογικά τους όργανα τους, προκειμένου να διαμαρτυρηθούν για μια σειρά από μέτρα που είχε πάρει η πρυτανική αρχή που περιλάμβαναν το κλείσιμο των πανεπιστημιακών κτιρίων, την απαγόρευση εισόδου και εξόδου των ίδιων των φοιτητών αλλά και των εργαζομένων του ιδρύματος, παραβιάζοντας την εργατική νομοθεσία περί υγιεινής και ασφάλειας των εργαζομένων.
Η απαράδεκτη παρέμβαση των διωκτικών αρχών ξεκίνησε το Δεκέμβριο του 2013, όταν ο Σύλλογος Διοικητικού Προσωπικού του ΕΚΠΑ, βρισκόταν σε πολύμηνη απεργιακή κινητοποίηση, με στόχο την υπεράσπιση του δικαιώματος στη δουλειά εκατοντάδων εργαζομένων στα Πανεπιστήμια και ευρύτερα στο δημόσιο τομέα και ενάντια στην περαιτέρω υποβάθμιση και ιδιωτικοποίηση της ανώτατης εκπαίδευσης. 
Εκφράζουμε την αλληλεγγύη μας στους συναδέλφους που διώκονται.
Καταγγέλλουμε την απόπειρα τρομοκράτησης και ποινικοποίησης της συνδικαλιστικής δράσης και των απεργιακών αγώνων. Η καταστολή πάει χέρι – χέρι με την συνεχόμενη επίθεση στο σύνολο των δικαιωμάτων μας. Είναι φανερό ότι «το κράτος έχει συνέχεια», αφού και η σημερινή κυβέρνηση ΣΥΡΙΖΑ – ΑΝΕΛ ακολουθεί στο δρόμο που χάραξαν οι προηγούμενες κυβερνήσεις. Γι’ αυτό ψήφισε πρόσφατα πρόσφατη νομοθετική ρύθμιση που χτυπάει το δικαίωμα στην απεργία, γι’ αυτό στέλνει τα ΜΑΤ απέναντι σε αυτούς που παλεύουν για να μη χάσουν τη σύνταξη, το μισθό, τα σπίτια τους ή διεκδικούν μόνιμη και σταθερή δουλειά, όπως πρόσφατα οι αναπληρωτές καθηγητές.
Απαιτούμε την άμεση παύση των διώξεων.
Προκηρύσσουμε  24ωρη απεργία, στο Εθνικό Καποδιστριακό Πανεπιστήμιο Αθηνών, στις 13 Μαρτίου 2018, ημέρα εκδίκασης της υπόθεσης στο Ζ’ Μονομελές Πλημμελειοδικείο Αθηνών.
Προκηρύσσουμε στις 13 Μαρτίου 2018, στάση εργασίας για τα Ιδρύματα της Αθήνας, από τις 12μ. έως τη λήξη του ωραρίου και συγκέντρωση στα δικαστήρια.

Για το Κεντρικό Συμβούλιο της ΟΔΠΤΕ

Ο  Πρόεδρος		                       H Γενική Γραμματέας
     
Σάββας Παπαδόπουλος                          Νίκη Χρονοπούλου